সহস্র বছর একীভূত থাকবার পরেও উভয় প্রশাসনের কাছে এই কোরিয়া বিভাজন বিতর্কিত ও অস্থায়ী ছিল। ১৯৪৮ সালে থেকে ২৫শে জুন, ১৯৫০ সালে গৃহযুদ্ধ শুরু না হওয়া পর্যন্ত উভয় পক্ষের সামরিক বাহিনী তাদের সীমান্তে প্রায়শই রক্তাক্ত সঙ্ঘর্ষে যুক্ত থাকত। ১৯৫০ সালে এই বিরোধ নাটকীয়ভাবে ছড়িয়ে পরে যখন উত্তর কোরিয়ার সামরিক বাহিনী দক্ষিণ কোরিয়াকে আক্রমণ করে যা কোরীয় যুদ্ধ শুরুর কারণ। জাতিসংঘ হস্তক্ষেপ করে দক্ষিণ কোরিয়াকে সাহায্যের জন্য, যুক্তরাষ্ট্রের নেতৃত্বে সামরিক বাহিনী পাঠিয়ে। যেহেতু দক্ষিণ কোরিয়া তাদের অধিকৃত, তাই গণতান্ত্রিক গণপ্রজাতন্ত্রী কোরিয়া চেষ্টা করে সম্পূর্ণ দেশটিকে তাদের নিয়ন্ত্রণে নিয়ে আসতে, শুরু করে শিল্প জাতীয়করণ, ভূমি সংস্কার এবং অধিবাসিগণের সংস্থা পুনর্নির্মাণ।